
         AΝΑΚΟΙΝΩΣΗ

Καταχώρισης στο Γενικό Εμπορικό Μητρώο (Γ.Ε.ΜΗ.) στοιχείων της ΕΠΕ με την επωνυμία  «ΑΜΦΙΑΛΟΣ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και διακριτικό τίτλο: «ΑΜΦΙΑΛΟΣ ΕΠΕ»  

  O ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΚΕΦΑΛΛΗΝΙΑΣ ΚΑΙ ΙΘΑΚΗΣ
Στις  06/10/2014 καταχωρήθηκε  στο Γενικό Εμπορικό Μητρώο (Γ.Ε.ΜΗ.) δια της Υπηρεσίας ΓΕΜΗ του Επιμελητηρίου Κεφαλληνίας και Ιθάκης  η από 02-10-2014 συμβολαιογραφική πράξη της Εταιρίας με την επωνυμία «ΑΜΦΙΑΛΟΣ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και διακριτικό τίτλο: «ΑΜΦΙΑΛΟΣ ΕΠΕ»  

αριθμό ΓΕΜΗ:  16222934000 με το οποίο τροποποιείται και κωδικοποιείται το καταστατικό, σύμφωνα με Το με αριθμ. 4.969/02.10.2014 συμβόλαιο της Συμβολαιογράφου Αργοστολίου Ελβίρας-Μαρίας Ιωάννου Καλογεράτουτο οποίο καταχωρίΘηκε στις 06/10/2014 στο Γενικό Εμπορικό Μητρώο (Γ.Ε.Μ.Η) με Κωδικό Αριθμό Καταχώρισης (ΚΑΚ) 256826 μέσω της Υπηρεσίας ΓΕΜΗ του Επιμελητηρίου Κεφαλληνίας-Ιθάκης.-

περι: 1) ΜΕΤΑΒΙΒΑΣΗΣ ΛΟΓΩ ΘΑΝΑΤΟΥ ΕΤΑΙΡΟΥ    ΤΩΝ ΕΤΑΙΡΙΚΩΝ ΤΗΣ ΜΕΡΙΔΙΩΝ ΤηςΕΤΑΙΡΕΙΑΣ  ΠΕΡΙΟΡΙΣΜΕΝΗΣ ΕΥΘΥΝΗΣ με την επωνυμία: «ΑΜΦΙΑΛΟΣ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και τον διακριτικό τίτλο «ΑΜΦΙΑΛΟΣ ΕΠΕ» 
2) ΤΡΟΠΟΠΟΙΗΣΗΣ ΤΟΥ ΚΑΤΑΣΤΑΤΙΚΟΥ  της εν λόγω εταιρείας (ΜΕΤΑΤΡΟΠΗ σε ΜΟΝΟΠΡΟΣΩΠΗ ΕΠΕ και  αύξηση κεφαλαίου κατά 60.000 ευρω)       ΚΑΙ 

3) ΚΩΔΙΚΟΠΟΙΗΣΗΣ του ΚΑΤΑΣΤΑΤΙΚΟΥ
******************************************

Με το αριθμ. 4.969/02.10.2014 συμβόλαιο της Συμβολαιογράφου Αργοστολίου Ελβίρας-Μαρίας Ιωάννου Καλογεράτου: α) Λόγω του θανάτου στις 03 Μαίου 2014 στο Αργοστόλι Κεφαλληνίας, της ΦΡΟΣΩΣ-ΜΕΜΗΣ χήρας ΙΩΑΝΝΗ ΚΟΝΑΔΗ το γένος   Παναγιώτη Μηνιάτη και της Διαμάντως, γεννημένης το έτος 1912 στο Ληξούρι Κεφαλληνίας, εν ζωή  συνταξιούχου και κατοίκου Αργοστολίου Κεφαλληνίας  (πλατεία ΙΝ Ταξιαρχών) (Α.Φ.Μ 078390882-Δ.Ο.Υ Αργοστολίου), Ελληνικής Ιθαγενείας,  η οποία δεν άφησε διαθήκη, τα ανήκοντα σε αυτήν είκοσι επτά (27) εταιρικά μερίδια, συνολικής ονομαστικής αξίας (2.700) ευρώ της εταιρείας  περιορισμένης ευθύνης της οποίας ήταν η μια εκ των δυο (2) συνολικά εταίρων, με την επωνυμία «ΑΜΦΙΑΛΟΣ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και τον διακριτικό τίτλο «ΑΜΦΙΑΛΟΣ ΕΠΕ»  με  Α.Φ.Μ  999412260 και αριθμό Γ.Ε.Μ.Η 16222934000, εδρεύουσας στον Δήμο Αργοστολίου Κεφαλληνίας, με εταιρικό κεφάλαιο (270.000) ευρώ διαιρούμενο σε (2.700) εταιρικά μερίδια ονομαστικής αξίας καθενός (100) ευρώ, περιήλθαν στον μοναδικό εγγύτερο συγγενή της και εξ αδιαθέτου κληρονόμο της, δηλαδή στον γυιό της και άλλο εταίρο της ως άνω ΕΠΕ, έχοντα τα υπόλοιπα (2.673) εταιρικά μερίδια, δηλαδή στον ΕΥΑΓΓΕΛΟ ΚΟΝΑΔΗ του ΙΩΑΝΝΗ και της ΦΡΟΣΩΣ-ΜΕΜΗΣ, επιχειρηματία, που γεννήθηκε στην Αθήνα Αττικής, στις 17/07/1957, κάτοικο Αργοστολίου  της ομωνύμου Δημ. Ενότητας του Δήμου Κεφαλονιάς (πλατεία Βαλλιάνου-28100 ΑΡΓΟΣΤΟΛΙ)   με ΑΔΤ  ΑΚ 398907 /22-01-2013 του ΤΑ Αργοστολίου Κεφαλληνίας (Α.Φ.Μ. 020132466 - Δ.Ο.Υ. Αργοστολίου), Ελληνικής Ιθαγενείας, σύμφωνα με τις περί εξ αδιαθέτου διαδοχής διατάξεις του ΑΚ σε συνδυασμό με το άρθρο 29 του Ν3190/1955 όπως ισχύει σήμερα και έτσι ο ΕΥΑΓΓΕΛΟΣ ΚΟΝΑΔΗΣ του ΙΩΑΝΝΗ παρέμεινε ο μοναδικός εταίρος της εν λόγω  ΕΠΕ συγκεντρώνοντας το σύνολο των (2.700) εταιρικών μεριδίων του εταιρικού κεφαλαίου και μετέχων της εταιρείας με μια (1) μερίδα συμμετοχής η οποία εκπροσωπεί το σύνολο του εταιρικού κεφαλαίου.-
2)Με το ίδιο αυτό συμβόλαιο ο ως άνω μοναδικός εταίρος ΕΥΑΓΓΕΛΟΣ ΚΟΝΑΔΗΣ του ΙΩΑΝΝΗ ασκών όλες τις εξουσίες της Γενικής Συνέλευσης (του ως άνω συμβολαίου επέχοντος και θέση πρακτικού αυτόκλητης έκτακτης γενικής συνέλευσης)  αποφάσισε: α) Την μετατροπή της ως άνω εταιρείας σε «ΜΟΝΟΠΡΟΣΩΠΗ» ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ β) Την αύξηση του εταιρικού κεφαλαίου κατά εξήντα χιλιάδες (60.000) Ευρώ  ώστε αυτό να ανέλθει στο τελικό ποσόν των ΤΡΙΑΚΟΣΙΩΝ ΤΡΙΑΝΤΑ ΧΙΛΙΑΔΩΝ (330.000)ΕΥΡΩ, με την έκδοση εξακοσίων (600) νέων εταιρικών μεριδίων, ονομαστικής αξίας καθενός εκατό (100) Ευρώ, το οποίο καταβλήθηκε εξ ολόκληρου στο ταμείο της εταιρείας, σε μετρητά, από τον ως άνω μοναδικό εταίρο Ευάγγελο Κονάδη του Ιωάννη, κατά ρητή και υπεύθυνη δήλωσή του ο οποίος και ανέλαβε τα μερίδια αυτά και έτσι αυτός έχει το σύνολο των  εταιρικών μεριδίων στα οποία διαιρείται το εταιρικό κεφάλαιο δηλαδή συνολικά (3.300) εταιρικά μερίδια ονομαστικής αξίας καθενός εκατό (100) ευρώ και συμμετέχει στην εταιρεία με μια (1) μερίδα συμμετοχής η οποία είναι και η μοναδική μερίδα από την οποία εκπροσωπείται το εταιρικό κεφάλαιο γ) Την τροποποίηση του Κατασταστικού της εταιρείας ως προς τα άρθρα του με αριθμούς: ένα (1) (επωνυμία), δύο (2) (έδρα), πέντε (5) (κεφάλαιο), αφαιρείται το άρθρο έξι (6) (συμπληρωματικές εισφορές), αλλάζει κατ’ακολουθίαν η αρίθμηση (κατά ένα νούμερο λιγότερο)  των άρθρων επτά (7) και οκτώ (8)  περί Γενικής Συνέλευσης τα οποία επιπλέον τροποποιούνται και ως προς το περιεχόμενό τους, προστίθεται νέο  άρθρο (8), τροποποιείται το άρθρο (9), τροποποιείται το άρθρο (10) (διαχειριστής), τροποποιούνται τα άρθρα (12) και (13) (δικαιώματα και υποχρεώσεις εταίρου), διαγράφεται το άρθρο (14), αλλάζει η αρίθμηση των άρθρων από τους αριθμούς (15) έως και (19) μειούμενη κατά ένα νούμερο και επιπλέον γίνονται τροποποιήσεις στα άρθρα αυτά ώστε να εναρμονιστούν  στην μετατροπή της εταιρείας σε μονοπρόσωπη και τέλος προστίθεται νέο άρθρο (19).-Και 4) Την κωδικοποίηση του καταστατικού της εταιρείας.- 

ΑΝΑΛΥΤΙΚΟΤΕΡΑ ΤΑ ΤΡΟΠΟΠΟΙΟΥΜΕΝΑ ΑΡΘΡΑ ΕΧΟΥΝ Ως ΕΞΗΣ:

ΑΡΘΡΟ 1ο
Συνιστάται Μονοπρόσωπη Εταιρεία Περιορισμένης Ευθύνης με την επωνυμία «ΑΜΦΙΑΛΟΣ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και το διακριτικό τίτλο «ΑΜΦΙΑΛΟΣ ΕΠΕ». 

ΑΡΘΡΟ 2ο
Έδρα της εταιρείας ορίζεται η ΔΗΜΟΤΙΚΗ ΕΝΟΤΗΤΑ ΑΡΓΟΣΤΟΛΙΟΥ του ΔΗΜΟΥ ΚΕΦΑΛΟΝΙΑΣ της Περιφερειακής Ενότητας Κεφαλληνίας της Περιφερείας Ιονίων Νήσων σε μισθωμένο ακίνητο. Μπορεί όμως η εταιρεία  να ιδρύει υποκαταστήματα ή πρακτορεία ή γραφεία στην Ελλάδα ή στο εξωτερικό και να καθορίζεται η έκταση των εργασιών αυτών, ύστερα από απόφαση της συνέλευσης των εταίρων, σύμφωνα με το άρθρο 13 του Ν. 3190/1955 και τηρουμένων των διατυπώσεων του άρθρου 8 παρ. 6 του αυτού νόμου, όπως τροποποιήθηκαν .

ΑΡΘΡΟ 5ο
Το κεφάλαιο της εταιρείας ορίζεται σε ΤΡΙΑΚΟΣΙΕΣ ΤΡΙΑΝΤΑ ΧΙΛΙΑΔΕΣ (330.000) Ευρώ, το οποίο κατά ρητή βεβαίωση του μοναδικού εταίρου καταβλήθηκε ήδη ολόκληρο και σε μετρητά στο ταμείο της εταιρείας. Το κεφάλαιο της εταιρείας διαιρείται σε τρείς χιλιάδες τριακόσια (3.300) εταιρικά μερίδια, ονομαστικής αξίας εκατό (100) Ευρώ το καθένα. 

Ο μοναδικός εταίρος ΕΥΑΓΓΕΛΟΣ ΚΟΝΑΔΗΣ του ΙΩΑΝΝΗ κατέθεσε ήδη όλο το εταιρικό κεφάλαιο των ευρώ (330.000) σε μετρητά και ανέλαβε και τα (3.300) εταιρικά μερίδια και έχει και τη μια (1) και μοναδική μερίδα συμμετοχής.

ΑΡΘΡΟ 6ο
Τα όργανα της διοίκησης της εταιρείας είναι η Γενική Συνέλευση και ο Διαχειριστής. Η Γενική Συνέλευση είναι το ανώτατο όργανο της εταιρείας και αποφασίζει για κάθε υπόθεση που αφορά την εταιρεία σύμφωνα με αυτά που ορίζονται με το άρθρο 14 του Ν. 3190/1955 και το παρόν. Οι εξουσίες της Γενικής Συνέλευσης των εταίρων ασκούνται όλες από τον μοναδικό εταίρο ο οποίος ασκεί και τα καθήκοντα Προέδρου της Συνέλευσης. Οι αποφάσεις του μοναδικού εταίρου που λαμβάνονται κατά τον τρόπο αυτό, καταγράφονται σε πρακτικό προσυπογραφόμενο αυθημερόν από παριστάμενο συμβολαιογράφο της έδρας της εταιρείας (άρθρο 43α παρ. 3 εδ. β’ Ν. 3190/1955 όπως ισχύει), ο οποίος καλείται από τον μοναδικό εταίρο να παραστεί στην Συνέλευση με άτυπη (προφορική) πρόσκληση προ είκοσι τεσσάρων (24) τουλάχιστον ωρών από την ημέρα της συνέλευσης.-

Η Γενική Συνέλευση των εταίρων είναι η μόνη αρμόδια να  αποφασίζει για τα ακόλουθα: α) για τροποποίηση του  καταστατικού, β) για διορισμό ή ανάκληση του διαχειριστή γ) για έγκριση του ισολογισμού και διάθεση των κερδών, δ) για παράταση  της διάρκειας της εταιρείας, για συγχώνευση, μετατροπή ή διάλυσή της, ε)για διορισμό ή ανάκληση του εκκαθαριστή  στ)για την καταβολή συμπληρωματικών εισφορών ζ) για αύξηση ή μείωση του κεφαλαίου και η) Για κάθε άλλο θέμα, το οποίο ορίζεται με το Ν. 3190/1955 ή με το παρόν καταστατικό.- 

ΑΡΘΡΟ 7ο
Ο μοναδικός εταίρος της εταιρείας ασκεί τις εξουσίες της συνέλευσης στην έδρα της εταιρείας κάθε φορά που υπάρχει θέμα της αποκλειστικής αρμοδιότητάς της τουλάχιστον όμως μια φορά το χρόνο και μέσα στους πρώτους τρείς (3) μήνες  του χρόνου από τη μέρα λήξης της εταιρικής χρήσης, όπως προβλέπεται από το άρθρο 10 του Νόμου 3190.

ΑΡΘΡΟ 8ο
Η αντιπροσώπευση του μοναδικού εταίρου στη Συνέλευση μπορεί να γίνει και από τρίτο με ειδικό για το σκοπό αυτό συμβολαιογραφικό πληρεξούσιο . 

ΑΡΘΡΟ 9ο
Ο μοναδικός εταίρος δεν μπορεί επι ποινή ακυρότητας να είναι μοναδικός εταίρος σε περισσότερες από μια (1) μονοπρόσωπες εταιρείες περιορισμένης ευθύνης. Επίσης η παρούσα μονοπρόσωπη εταιρεία δεν μπορεί, επι ποινή ακυρότητας να έχει ως μοναδικό εταίρο μονοπρόσωπη εταιρεία περιορισμένης ευθύνης ούτε να είναι αυτή εταίρος άλλης μονοπρόσωπης εταιρείας περιορισμένης ευθύνης.

ΑΡΘΡΟ 10ο
Η διαχείριση των εταιρικών υποθέσεων και η εκπροσώπηση της εταιρείας ανατίθεται με το παρόν και καθ’ όλη τη διάρκεια της εταιρείας στον μοναδικό εταίρο Ευάγγελο Κονάδη, ο οποίος δεσμεύει και εκπροσωπεί την εταιρεία σε κάθε πράξη διαχείρισης και διάθεσης, η οποία ανάγεται στο σκοπό της,  υπογράφοντας κάτω από την εταιρική επωνυμία.  Ο διαχειριστής ορίζεται και ταμίας της εταιρείας, δυνάμενος να εισπράττει από οποιοδήποτε φυσικό ή νομικό πρόσωπο, Δ.Ο.Υ., οργανισμό κ.λ.π. χρήματα, παραλαμβάνει πράγματα και χορηγεί αποδείξεις. Ο διαχειριστής κωλυόμενος μπορεί να διορίζει αντιπρόσωπό του με ειδικό συμβολαιογραφικό πληρεξούσιο. 

ΑΡΘΡΟ 12ο
1.Η μερίδα συμμετοχής του εταίρου στην εταιρεία αποτελείται από τα εταιρικά του μερίδια .

2.Ο εταίρος ευθύνεται για τις υποχρεώσεις της εταιρείας μέχρι του ποσού του κεφαλαίου το οποίο έχει συνεισφέρει.

3.Η μεταβίβαση των εταιρικών μεριδίων γίνεται μόνο με συμβολαιογραφικό έγγραφο, το οποίο πρέπει να περιλαμβάνει το όνομα, το επάγγελμα, την κατοικία και την ιθαγένεια αυτού στον οποίο γίνεται η μεταβίβαση και μόνο μετά από απόφαση της Γενικής Συνέλευσης. 

Η μεταβίβαση επάγεται αποτέλεσμα ως προς την εταιρεία από τη στιγμή που θα εγγραφεί, σύμφωνα με το άρθρο 8 του Ν. 3190/1955, στο βιβλίο των εταίρων, το οποίο τηρείται σύμφωνα με το άρθρο 25 του παραπάνω νόμου. Απαγορεύεται και είναι άκυρη η μεταβίβαση εταιρικών μεριδίων χωρίς προηγούμενη απόφαση της Γενικής Συνέλευσης.

ΑΡΘΡΟ 13ο
Οι συμβάσεις που συνάπτονται μεταξύ του μοναδικού εταίρου και της εταιρείας την οποία εκπροσωπεί εγγράφονται σε πρακτικά ή καταρτίζονται γραπτώς.-

ΑΡΘΡΟ 15ο
1.Μία φορά κάθε χρόνο, στο τέλος της εταιρικής χρήσης, ο διαχειριστής συντάσσει απογραφή όλων των στοιχείων του ενεργητικού και παθητικού της εταιρείας, με λεπτομερή τους περιγραφή. Οι ετήσιες οικονομικές καταστάσεις της εταιρείας καταρτίζονται από τον διαχειριστή της με βάση την απογραφή αυτή.

2.Για την κατάρτιση των ετησίων οικονομικών καταστάσεων εφαρμόζονται ανάλογα οι διατάξεις των άρθρων 42α, 42β, 42γ, 42δ, 42ε, 43 και 43α του Κωδ.Ν. 2190/1920.

3.Για την κατάρτιση της έκθεσης διαχείρισης που απευθύνεται στη Γενική Συνέλευση, εφαρμόζονται αναλόγως οι διατάξεις της παρ. 3 του άρθρου 43α του Κωδ. Ν. 2190/1920.

4.Οι ετήσιες οικονομικές καταστάσεις (ισολογισμός, αποτελέσματα χρήσεως, πίνακας αποτελεσμάτων και προσάρτημα) και οι σχετικές εκθέσεις του διαχειριστή και των ελεγκτών της εταιρείας, υποβάλλονται, με επιμέλεια του εταίρου διαχειριστή, στις διατυπώσεις δημοσιότητας του Νόμου. Η καταχώριση στο Μητρώο των αρχικών και των τροποποιημένων οικονομικών καταστάσεων πρέπει να γίνεται σε χρόνο που να επιτρέπει την τήρηση των προθεσμιών της παρ. 2 του άρθρου 8. Οι διατάξεις των παρ. 1,2,4 και 5 του άρθρου 43β του Κωδ. Ν.2190/1920, όπως τροποποιήθηκε και ισχύει, εφαρμόζονται αναλόγως και στις Εταιρείες Περιορισμένης Ευθύνης.

ΑΡΘΡΟ 16ο
1.Καθαρά κέρδη είναι τα ποσά που απομένουν όταν αφαιρεθεί από τα ακαθάριστα κάθε έξοδο και κάθε ζημιά, καθώς επίσης και οι νόμιμες αποσβέσεις και κάθε άλλο εταιρικό βάρος.

2.Ετήσια, ποσοστό τουλάχιστον πέντε τοις εκατό (5%) επί των κερδών αφαιρείται για τον σχηματισμό τακτικού αποθεματικού κεφαλαίου. Η αφαίρεση αυτή παύει να είναι υποχρεωτική όταν το αποθεματικό φτάσει το ένα τρίτο (1/3) του εταιρικού κεφαλαίου.

3.Η συνέλευση , αποτελούμενη από τον μοναδικό εταίρο,  αποφασίζει για την τύχη του υπολοίπου, το οποίο έχει απομείνει από τα κέρδη, δηλαδή για τη διάθεσή του είτε ως κέρδος που πρέπει να διανεμηθεί  είτε ως έκτακτο αποθεματικό είτε για μεταφορά στη νέα χρήση είτε για οποιονδήποτε άλλο σκοπό.

ΑΡΘΡΟ 17ο
1.Η εταιρεία λύεται: α)Με τη λήξη της διάρκειας της, σύμφωνα με όσα καθορίζονται στο άρθρο 4 του παρόντος και εφόσον η Γενική Συνέλευση δεν αποφάσισε την παράταση της διάρκειας της, όπως προβλέπεται από το Νόμο. β) Πριν από την λήξη της διάρκειας η εταιρεία διαλύεται έπειτα από απόφαση της Γενικής Συνέλευσης, σύμφωνα με το άρθρο 6 του παρόντος καταστατικού και γ) σε κάθε περίπτωση που προβλέπεται από το νόμο περι εταιρειών περιορισμένης ευθύνης όπως τροποποιήθηκε και ισχύει σήμερα. Η Γενική Συνέλευση καλείται υποχρεωτικά προκειμένου να αποφασίσει για την διάλυση ή όχι της εταιρείας, σε περίπτωση κατά την οποία η αξία του ενεργητικού της εταιρείας εμφανίζεται μικρότερη από το μισό του κατατεθειμένου εταιρικού κεφαλαίου, κατά το χρόνο σύνταξης του ισολογισμού και μετά την αφαίρεση του παθητικού.

ΑΡΘΡΟ 18ο

1.Αφού λυθεί η εταιρεία για οποιοδήποτε λόγο, εκτός από την κήρυξή της σε κατάσταση πτώχευσης, ακολουθεί το στάδιο της εκκαθάρισης. Ως εκκαθαριστής διορίζεται ο παραπάνω διοριζόμενος διαχειριστής ΕΥΑΓΓΕΛΟΣ ΚΟΝΑΔΗΣ, ο οποίος εκπροσωπεί την εταιρεία και υπογράφει για λογαριασμό της θέτοντας την υπογραφή του κάτω από την εταιρική επωνυμία. Μέχρι το πέρας της εκκαθάρισης και της διανομής, η εταιρεία θεωρείται «εξακολουθούσα» και διατηρεί και την επωνυμία της, προσθέτοντας τις λέξεις «υπό εκκαθάριση».

2.Έργο του εκκαθαριστή είναι να τελειώσει χωρίς καθυστέρηση τις εκκρεμείς υποθέσεις της εταιρείας, να εισπράξει τις απαιτήσεις της, να εξοφλήσει τα χρέη της και να μετατρέψει σε χρήμα την εταιρική περιουσία. Μετά το τέλος της εκκαθάρισης, ο εκκαθαριστής καταρτίζει τον τελικό ισολογισμό της εκκαθάρισης, τον οποίο δημοσιεύει σύμφωνα με το νόμο. Το προϊόν της εκκαθάρισης της εταιρικής περιουσίας αποδίδεται στον μοναδικό εταίρο.-

                                                      ΑΡΘΡΟ 19ο

Σε κάθε έντυπο της εταιρείας, πρέπει απαραίτητα να αναφέρονται η επωνυμία της, η έδρα της, το εταιρικό κεφάλαιο, ΑΦΜ –Δ.Ο.Υ και ο αριθμός ΓΕΜΗ.-
   ΑΚΟΛΟΥΘΕΙ ΚΩΔΙΚΟΠΟΙΗΣΗ ΤΟΥ ΚΑΤΑΣΤΑΤΙΚΟΥ
                                                  Με εντολή Προέδρου   

                             
          Η Δ/ντρια                                                              



                                           ΜΠΕΛΛΑ ΚΟΝΤΟΓΙΑΝΝΑΤΟΥ

